Държавен вестник, бр. 3, 2013 г., стр. 3

БРОЙ  3	
Д Ъ Р Ж А В Е Н  В Е С Т Н И К 	
СТР.  3  
13. за придобиване на недвижимо или 
движимо имущество, пътни, въздухоплава­
телни или водни превозни средства – договор, 
фактура или друг документ, който удостове­
рява основанието и размера на превода или 
плащането; 
14. за глоби, неустойки и обезщетения за 
пропуснати ползи – договор, фактура или 
влязло в сила решение на съдебен орган, 
което удостоверява основанието и размера 
на превода или плащането;
15. за абонамент на печатни и електронни 
издания – договор, фактура или друг документ, 
удостоверяващ основанието за плащане;
16. за залози, печалби или награди от 
участие в хазартни игри, за участие в меж­
дународни състезания, конкурси, конферен­
ции, фестивали, панаири или други сходни 
мероприятия – документ, който удостоверява 
основанието и размера на превода или пла­
щането;
17. за издръжка или други дължими суми 
по решения на местни или чуждестранни 
правораздавателни органи – влязло в сила 
решение на съдебен орган; 
18. за преводи на валута, размерът на която 
не надвишава размера на внесената по банков 
път валута в страната – заверено копие от 
документа, който удостоверява получаването 
на превода;
19. за преводи на валута, придобита от влог 
на наследодател – удостоверение за наследни­
ци и извлечение от сметката на наследодателя.
Чл. 3. (1) Когато основанието за извършване 
на презграничния превод или плащане към 
трета страна не попада сред изброените по 
чл. 2, ал. 2, лицето представя на доставчика 
на платежни услуги, извършващ превода или 
плащането, друг документ, който удостове­
рява основанието и размера на превода или 
плащането.
(2) Когато лицето не разполага с документ, 
удостоверяващ основанието и размера на 
превода или плащането, включително при 
превод по собствена сметка, както и кога­
то основанието и размерът на превода или 
плащането се удостоверяват с електронен 
документ, възпроизведен на хартиен носител 
като заверен препис, то декларира тези об­
стоятелства в декларацията по чл. 2, ал. 1. 
(3) Когато лице нарежда извършване на 
презграничен превод или плащане към трета 
страна в размер на 30 000 лв. или повече или 
тяхната равностойност в друга валута, предста­
вляващ доход, подлежащ на облагане по реда 
на чл. 37 и 38 от Закона за данъците върху 
доходите на физическите лица или по реда 
на чл. 194 и 195 от Закона за корпоративното 
подоходно облагане, то попълва в декларацията 
по чл. 2, ал. 1 размера на удържания данък, 
респективно приложението на спогодба за 
избягване на двойното данъчно облагане със 
съответната държава. 
Чл. 4. В случай че документите по чл. 2 
и 3 се представят на чужд език, към тях се 
прилага и превод на български език при 
поискване.
Чл. 5. При необходимост от изчисляване 
равностойността на валутата на превода или 
плащането към лева доставчиците на платежни 
услуги използват курса на Българската народна 
банка в деня на подаване на нареждането за 
превода или плащането от лицето.
Чл. 6. Доставчиците на платежни услуги 
извършват презграничен превод или плащане 
към трета страна след изпълнение на изис­
кванията на тази наредба от лицата, които 
извършват презгранични преводи и плащания 
към трета страна.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Трета страна“ е страна, която не е членка 
на Европейския съюз и не принадлежи към 
Европейското икономическо пространство 
и в която извършва дейност доставчикът на 
платежни услуги на получателя на превода 
или плащането.
2. „Лице, което извършва презграничен 
превод или плащане към трета страна“ е:
а) всяко физическо лице, юридическо лице 
или неперсонифицирано дружество, или
б) всяко друго правно сдружение, неза­
висимо от неговото естество и форма и без 
значение дали има правосубектност, което 
нарежда на доставчик на платежни услуги да 
извърши презграничен превод или плащане 
към трета страна. 
3. „Електронен документ“ е електронният 
документ по смисъла на Закона за електрон­
ния документ и електронния подпис или 
потвърждение за сключване на договор по 
Закона за електронната търговия.
ЗАКЛЮЧИТЕЛНИ РАЗПОРЕДБИ
§ 2. Тази наредба се издава на основание 
чл. 6, ал. 2 от Валутния закон и е приета от 
Управителния съвет на Българската народна 
банка с Решение № 96 от 18.12.2012 г. и от 
министъра на финансите. 
§ 3. Министърът на финансите и упра­
вителят на Българската народна банка или 
оправомощени от тях лица могат съвместно 
да дават указания по прилагането на тази 
наредба.
§ 4. Наредбата влиза в сила от 1 март 2013 г.
За министър на финансите:
Владислав Горанов
 За управител на БНБ: 
Димитър Костов